CELEX: 31986R2835
Language: el
Date: 1986-09-12 00:00:00
Title: Κανονισμός (ΕΟΚ) αριθ. 2835/86 της Επιτροπής της 12ης Σεπτεμβρίου 1986 περί τρίτης τροποποιήσεως του κανονισμού (ΕΟΚ) αριθ. 628/86 που επιτρέπει στο Βασίλειο της Ισπανίας να αυξήσει προσωρινά τους δασμούς κατά την εισαγωγή των πιτών ηλιάνθου που υπάγονται στη διάκριση 23.04 Β του κοινού δασμολογίου

Avis juridique important

|

31986R2835

Κανονισμός (ΕΟΚ) αριθ. 2835/86 της Επιτροπής της 12ης Σεπτεμβρίου 1986 περί τρίτης τροποποιήσεως του κανονισμού (ΕΟΚ) αριθ. 628/86 που επιτρέπει στο Βασίλειο της Ισπανίας να αυξήσει προσωρινά τους δασμούς κατά την εισαγωγή των πιτών ηλιάνθου που υπάγονται στη διάκριση 23.04 Β του κοινού δασμολογίου  

Επίσημη Εφημερίδα αριθ. L 261 της 13/09/1986 σ. 0009

***** ΚΑΝΟΝΙΣΜΟΣ (ΕΟΚ) αριθ. 2835/86 ΤΗΣ ΕΠΙΤΡΟΠΗΣ  της 12ης Σεπτεμβρίου 1986  περί τρίτης τροποποιήσεως του κανονισμού (ΕΟΚ) αριθ. 628/86 που επιτρέπει στο Βασίλειο της Ισπανίας να αυξήσει προσωρινά τους δασμούς κατά την εισαγωγή των πιτών ηλιάνθου που υπάγονται στη διάκριση 23.04 Β του κοινού δασμολογίου  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας, και ιδίως το άρθρο 75 παράγραφος 5,  Εκτιμώντας:  ότι ο κανονισμός (ΕΟΚ) αριθ. 628/86 της Επιτροπής (1), όπως τροποποιήθηκε από τον κανονισμό (ΕΟΚ) αριθ. 2459/86 (2), επέτρεψε στην Ισπανία, για την περίοδο από την 1η Μαρτίου έως τις 31 Αυγούστου 1986, να αυξήσει τους δασμούς κατά την εισαγωγή πιτών ηλιάνθου, για να αποφευχθεί, έναντι της εξελίξεως της διεθνούς αγοράς, να διαταραχθεί η εσωτερική ισπανική αγορά των εν λόγω πιτών·  ότι τα διαθέσιμα στοιχεία σχετικά με τις τιμές υπό προθεσμία των πιτών ηλιάνθου δείχνουν σταθεροποίηση των τιμών σε επίπεδα κοντά σε εκείνα του Μαρτίου 1986· ότι με τις συνθήκες αυτές είναι αναγκαίο να παραταθεί το μέτρο μέχρι το τέλος του Σεπτεμβρίου 1986·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 1 του κανονισμού (ΕΟΚ) αριθ. 628/86, η ημερομηνία « 31 Αυγούστου 1986» αντικαθίσταται από την ημερομηνία «30 Σεπτεμβρίου 1986».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Σεπτεμβρίου 1986.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 12 Σεπτεμβρίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 60 της 1. 3. 1986, σ. 7.  (2) ΕΕ αριθ. L 211 της 1. 8. 1986, σ. 1.